મુંબઇની જીવાદારો સમાન લોકલ ટ્રેનમાં એક અફવાના કારણે ગણતરીની મિનિટોમાં કંઇક તેવું થઇ ગયું જેને ભૂલતા મુંબઇને સમય લાગશે. ભારે વરસાદના કારણે પરેલના એલફિંસ્ટન રેલ્વે પુલ અને સ્ટેશન પર પહેલાથી જ ભારે ભીડ હતી. એટલા જ અચનાક લોકો નાસભાગ કરવા લાગ્યા. તેવી અફવા ફેલાઇ કે સ્ટેશનનો શેડ પડી રહ્યો છે. લોકો અફવાને સાચી માની જીવ બચાવવા ગયા અને તેમાં જ જીવ ગુમાવી બેઠા. નવરાત્રીના ઉત્સવના ટાંણે મુંબઇમાં અચાનક જ આ કારમી હોનારત સર્જાઇ. જેમાં 22 લોકોની મોત થઇ છે અને 30 લોકો ગંભીર રીતે ઇજાગ્રસ્ત થયા છે.